
   8.12.12
פארק יער שהם- תכנית רעיונית קהילתית

סכום מפגש 1 של צוות קהילה 26.11.12
מטרת הדיון  היא לבנות תכנית רעיונית וקווים מנחים לתכנון של הפעילות הקהילתית בשטח. הדיון נערך בהנחיית הריברטו וינטר והשתתפו בו תושבי שהם, נציגי המועצה המקומית ונציגי קק"ל.

מהלך המפגש וסכום:

1. נסקרו תוצרי המפגש הראשון במליאה, בשלשה נושאים, כהמשך לתרגיל שבדק את מיקום הדעות והעמדות על פני רצף (מ1 – 5):

· פיתוח מול שימור – ממוצע התוצר היה 3.84, מכוון מאד לשימור.

· מיועד לקהילת שהם מול חשיפה ארצית – ממוצע 1.92 , מכוון מאד לקהילת שהם
· תנועת רכבים מול "שקט ושלווה" - ממוצע 4 , מכוון מאוד לשקט ושלווה.
לסיכום: הכיוון של כלל הקבוצה (במליאה) מצביע באופן חד משמעי לטובת: שימור ערכי השטח, מרחב טיילות שקט ושליו מכוון לשרת בראש וראשונה את תושבי שהם והסביבה הקרובה. 

2. -  S.W.O.T של פארק יער שהם 
     הפארק מופה בעזרת swot – ניתוח העוצמות, החולשות, ההזדמנויות והאיומים. 

	עוצמות

* שפע של ערכי טבע ונוף ואתרי מורשת האדם
   (אתר מרכזי – חורבת תנשמת)
* פיסת טבע צמודה לישוב ולקהילה

* קהילה עם מודעות גבוהה, ודרוג סוציו 
  אקונומי גבוה. 
* פוטנציאל לפעילות חינוכית ותרבותית.
* התנהלות ארגונית מוצלחת, שת"פ בין  
   המועצה, קק"ל והקהילה. 
* קירבה למרכז למידה ארכיאולוגי(בתהליכי 
   פתוח) במתחם קק"ל בית נחמיה.     
	 חולשות

* שטח קטן יחסית, כושר נשיאה אקולוגי מוגבל
* נתון ללחצי פיתוח: כבישים, אזורי תעשיה

* קשיים בנגישות מיידית, רגלית מהיישוב 
* פורסם ונחשף לציבור הרחב – הצפת 
   מבקרים ואופי של אתר פיקניק.
* חשוף לתנועה מוטורית בחלק נרחב משטחו.
* בצמוד לו מטווח ושטחי מרעה.

	הזדמנויות

* תוכנית ציר הגבעות

* יחסי גומלין ואימוץ ע"י פארק התעשייה
	איומים

* פגיעה בערכי הטבע והיער

* נגיסה בשטח הפארק


3. חזון לפארק יער שהם
    טיוטת החזון שהוצגה  בדיון:

· פארק יער שהם ישמש כיער קהילתי פתוח ונגיש לכל בדגש על תושבי שהם והסביבה.
· ישמרו בו  מגוון המינים ומשאבי הטבע. יקודם השיקום של בתי גידול במטרה להגדיל את מגוון המינים. 
· יהווה מקום מפגש קהילתי המאפשר שפע פעילויות וחוויות, תוך שמירה על כבוד בין המשתמשים השונים.
· מרחב שליו, שיאפשר קידום אורח חיים בריא, ואיכות חיים.
· יהווה אבן שואבת לפעילות חינוכית וחוויתית ללימודי הסביבה.
· ינוהל כיער קהילתי תוך שותפות הדדית בין הרשות המקומית, קרן קימת לישראל ותושבי הקהילה.
סוכם: טיוטת החזון תנוסח סופית על ידי נציגים שיבחרו משני הצוותים.

4. תוצרי המפגש – קוים מנחים לפעילות קהילתית:

· נדונה השאלה המרכזית כיצד שומרים על האיזון בין ההנאה משהיה של הקהל בחיק הטבע לבין שמירת משאבי הטבע. כמו כן עלה לדיון הצורך לאזן בין סוגי הפעילויות הרבות של הקהל והאינטראקציה ביניהם. 

· הוצע להמעיט במלה "שימושים בטבע" שיש לה קונוטציה של  "ניצול" ולהתייחס במונחים של "הנאה ובילוי בחיק בטבע וחוויה של מפגש עם הטבע".

סכום:
1. לקדם פעילות שעיקרה חוויות של מפגש עם הטבע  וחשיפת יופיו וערכיו לקהילה בהתאם   
לעונות השנה וסביב הנושאים שמציע השטח. 
2. להמנע מאירועים המוניים ואירועים בעלי אופי מסחרי שאינם קשורים לערכי השטח או שעלולים להשפיע באופן שלילי על השטח או על המבקרים בו  כולל: אירועים רועשים, אירועים עם תאורה בשעות הלילה, כתובות אש (ראה גם מדיניות קק"ל לאירועים ביערותיה – באתר האינטרנט).
3. לבנות תכנית פעילות בהתאם לפילוח של קבוצות בקהילה:
* ילדים ובני נוער- מערכת החינוך הפורמלית והלא פורמלית.

* מבוגרים בכל הגילאים

* משפחות עם ילדים

במסגרת מערכת החינוך: תבנה תכנית חינוכית "צומחת" ורב תחומית בהתאם לתכנים המתאימים לשטח (סביבה וטבע, ארכיאולוגיה, מורשת האדם, ניווט, אומנות ועוד),
         למבוגרים ומשפחות: תבנה תכנית הכוללת סיורים וחוגים במגוון תחומים ואירועים 
          קאמריים קטנים שעיקרם כדברי המשתתפים "חיבוק אמיתי לטבע" והעצמת הביקור בו. 
   ד.  לטפח בכל המגזרים פעילות של בריאות ופעילות ספורט בחיק הטבע כגון הליכה, ניווט, 
          רכיבת אופניים. 
ה. לבנות תכנית של מחויבות ועשייה חברתית לטובת פארק יער שהם. התכנית תכלול הצעות 
    לקבוצות האוכלוסייה השונות. צוינה לדוגמה תכנית הפעילות של בי"ס יהלו"ם שישתתפו 
    בשיקום חורבת תנשמת, הפעילות רבת השנים של "נאמני היער" שיש להרחיבה, ופעילות 
    למניעת השחתה – וונדליזם בשטח. 
ו.  מוצע לחשוב מחדש על אירוע ט"ו בשבט ולבססו על פעילות חינוכית וקהילתית תחת המרכיב 
    המסחרי הקיים כיום.

ז. נושא הבטחון: יש למצוא פתרון למטווח הפעיל הנושק לפארק.
הסכום נכתב ע"י תמי ויזנפלד – מ.מ. שהם  ומשה שלר – קק"ל

